Delegovanie do volebných komisií
Voľby do Európskeho parlamentu upravuje zákon č. 331/2003 Z.z. o voľbách do Európskeho parlamentu v znení neskorších predpisov. Pre voľby do Európskeho parlamentu sa zriaďujú tieto volebné orgány:
Ústredná volebná komisia

obvodné volebné komisie

okrskové volebné komisie
Do Ústrednej volebnej komisie oznámi predsedovi vlády Slovenskej republiky najneskôr 65 dní predo dňom volieb (t.j. najneskôr 20.3.2014) jedného člena a jedného náhradníka  každá politická strana, politické hnutie alebo koalícia, ktorá podáva kandidátnu listinu.
Do obvodných volebných komisií oznámi prednostom okresných úradov najneskôr 45 dní predo dňom volieb (t.j. najneskôr 9.4.2014) jedného člena a jedného náhradníka  každá politická strana, politické hnutie alebo koalícia, ktorá podáva kandidátnu listinu.
Do okrskových volebných komisií oznámi starostovi obce najneskôr 30 dní predo dňom volieb (t.j. najneskôr 24.4.2014) jedného člena a jedného náhradníka  každá politická strana, politické hnutie alebo koalícia, ktorej kandidátna listina bola zaregistrovaná.